# Pályázati felhívás

# A Környezeti és Energiahatékonysági Operatív Program keretében támogatott Miskolc Megyei Jogú Város klímastratégiájának kidolgozása és klímatudatos szemléletformálás megvalósítása a városi lakosság körében című projekt kapcsán (KEHOP-1-2.1-18-2018-00013), Miskolc Megyei Jogú Város Önkormányzata

# *Rajzpályázatot*

# *hirdet a klímavédelem címmel*

# Pályázat célja: Az óvodás és iskolás gyerekek körében a környezetvédelemmel, éghajlatváltozással kapcsolatos információk elterjesztése, a Föld megóvásának, az éghajlatváltozás mérséklésének a fontosságára való figyelemfelhívás.

#

# Téma: A gyerekek a rajzaikon keresztül mutassák be, mit jelent számukra a klímavédelem, mit tehetünk bolygónk megmentéséért. Alkotásaikban megmutathatják, mit szeretnének megváltoztatni a felnőttek viselkedésében, hogy környezetünk élhetőbb, fenntarthatóbb legyen.

# Pályázati feltétel:

A pályázaton csak a fenti témában és a meghatározáshoz illeszkedő alkotásokkal lehet részt venni.

* Egy alkotó kizárólag egyetlen alkotással pályázhat.
* A pályamű ceruza, zsírkréta, filctoll, grafit, pasztell, festék alapú rajzeszközzel, vagy kollázs technikával készüljön.
* A beküldött művet nem szükséges képkerettel ellátni. Javasoljuk, hogy az oktatási intézmények a gyermekek pályázatait összegyűjtve küldjék el.
* Kérjük, hogy a rajzok esetén a pályázati munka hátuljára ragasztással vagy nem eltávolítható, nem lemosható írással adjanak meg egy a pályamunkához tartozó jeligét.
* A pályamunkához mellékelni kell a hiánytalanul kitöltött, és a pályázó törvényes képviselője által aláírt regisztrációs lapot, amely a pályázati felhívás 1. számú melléklete.

Az adatokat nem, vagy olvashatatlanul tartalmazó regisztrációs lap, vagy a pályamunkán feltüntetett jelige esetében, a pályaműveket nem áll módunkban elbírálni.

A pályázat benyújtásának módja**:**

A pályamunkákat az alábbi címre kell beküldeni, vagy bevinni**:** Miskolc Megyei Jogú Város Önkormányzata 3525 Miskolc Városház tér 8. Ökomenedzser iroda, vagy online módon a palyazat@miskolc.hu címre elküldve.

A borítékon kérjük tüntessék fel a: „Klímavédelmi rajzpályázat” megjelölést.

Pályázati határidő:

A pályázat lezárásának határideje: 2021. november 30. kedd 16 óra

A határidő lejárta után beérkező pályázatokat a zsűri nem tudja értékelni.

Pályázók köre:

1. kategória: óvodás gyerekek
2. kategória: 7-10 éves alsó tagozatos diákok

#  kategória: 11-14 éves felső tagozatos diákok

Díjazás, jutalmak, eredményhirdetés:

* Az alkotásokat bírálóbizottság véleményezi, amely a megadott kategóriákban megadott korcsoportonként hirdet győzteseket, az alábbi díjazással:

1. helyezett: Miskolc ajándékcsomag, és belépőjegy az Elipsum Élmény és Strandfürdőbe

2. helyezett: Miskolc ajándékcsomag és belépőjegy a Miskolci Vadasparkba

3. helyezett: Miskolc ajándékcsomag

* A bírálóbizottság fenntartja magának a jogot, hogy a pályaművek értékelésekor, amennyiben egyes korcsoportoknál nem érkezik megfelelő számú pályamű, korosztályokat és kategóriákat összevonjon, vagy más díjazási módokat állapítson meg.
* A legjobb alkotásokból a pályázat kiírói kiállítást rendezhetnek.
* Az eredményhirdetésre és a díjátadó ünnepségre november 10-én kerül sor. A rendezvény pontos időpontjáról, helyszínéről és további részleteiről a díjazott alkotókat és oktatási intézményeket tájékoztatjuk. Előfordulhat, hogy a CoVid19 helyzet miatt nem kerül sor személyes díjátadóra, ebben az esetben a díjakat postai úton juttatjuk el a díjazottaknak és az elektronikus felületeken történik majd az alkotások bemutatása. Az elektronikus felületekről ebben az esetben Miskolc Megyei Város Önkormányzata előzetesen tájékoztatja a pályázókat és törvényes képviselőiket.
* Miskolc Megyei Város Önkormányzata a nyertes pályamunkákat internetes felületein, kiadványaiban megjelenteti, az alkotó (pályázó) nevének és életkorának feltüntetésével.
* A beérkezett alkotásokat nem küldjük vissza. Előzetes egyeztetés után az eredményhirdetést követően 2022. január 7 -ig átvehetők az Ökomenedzser irodában.
* A pályázattal kapcsolatos kérdések, információ: Miskolc Megyei Jogú Városi Polgármesteri Hivatal Pályázati Osztálya palyazat@miskolc.hu 46/512-700/1145

Miskolc, 2021 augusztus 16.

**Miskolc Megyei Jogú Város Önkormányzata**